
BIROUL SOLUTIONARI  CONTESTATII SI METODOLOGIE 

IF2014-002816/25.02.2014                                                                                                                     

                                                                                                                      APROBAT

                                                                                                        PRIMAR

                                                                                                                ROBU NICOLAE

Referat 

privind acordarea scutirii de la plata impozitului aferent cladirii situate in Timisoara str. Ana Ipatescu nr. 54, datorat bugetului local al Municipiului Timisoara pentru anul fiscal 2014, Asociatiei „Societatea Romana Speranta”

Avand in vedere cererea inregistrata  sub nr.SC2014-000959/16.01.2014, completata cu documentatia inregistrata sub nr. E22014-004580/17.02.2014, prin care Asociatia „Societatea Romana Speranta”, cu sediul in Timisoara str. Fagului nr. 17, CIF 5189238, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata impozitului aferent cladirii situate in Timisoara, str. Ana Ipatescu nr. 54, datorat bugetului local al municipiului Timisoara pentru anul fiscal 2014. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.285/30.05.2013, privind stabilirea impozitelor şi taxelor locale în Municipiul Timişoara pentru anul 2014, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.285/30.05.2013:
· art. 1 „Nu se supun impozitarii pentru anul fiscal 2014, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire; hrana; sprijin material; ingrijire medicala; asistenta sociala; psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice si altele asemenea), prestate cu titlu gratuit „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de asociatie in sustinerea cererii de acordare a scutirii inregistrate sub nr. SC2014-000959/16.01.2014 si nr. E22014-004580/17.02.2014, rezulta urmatoarele:

· conform art. 3 din Statutul Asociatiei „Societatea Romana Speranta”, autentificat prin incheierea nr. 313/02.01.2001:  “Societatea Romana Speranta este o asociatie cu personalitate juridica pe care a dobandit-o prin sentinta civila nr. 333 din 14 iunie 1990 a Judecatoriei Timisoara (dos. nr. 351/PJ/1990), este neguvernamentala si nesubordonata vreunei orientari politice.”

· conform art. 4  din Statutul Asociatiei „Societatea Romana Speranta”: “Societatea are scop caritativ, nepatrimonial si nu distribuie profit. Asociatia a fost constituita si este formata din familiile care au in componenta persoane cu handicap mental si polihandicap si urmareste promovarea intereselor acestor persoane prin actiunile inscrise in obiectul sau de activitate.”

· conform art. 5 din Statutul Asociatiei „Societatea Romana Speranta”: „obiectul de activitate al asociatiei este format din urmatoarele: a)sprijinirea si promovarea intereselor persoanelor cu handicap mental si polihandicap si ajutorarea familiilor lor; b)elaborarea, sustinerea si aplicarea unor proiecte menite sa asigure cresterea calitatii vietii persoanelor aratate la alitera a); c)elaborarea de propuneri, sprijinirea si influentarea adoptarii unei legislatii in favoarea persoanelor cu handicap mental si polihandicap mental si familiilor acestora; d)stimularea integrarii in societate a persoanelor cu handicap mental cultivarea formelor specifice de educatie si reabilitare prin organizarea unor modalitati specifice de deprindere a unor meserii corespunzatoare posibilitatilor fizice si intelectuale ale persoanelor cu handicap si prin activitati de loisire. In aceste actiuni, societatea va fi sprijinita de specialisti (medici, psihologi, logopezi, profesori); (...)Pentru realizarea acestor deziderente, societatea: a) va sprijini si promova  infiintarea serviciilor necesare (centre de abilitare, gradinite, scoli, centre de zi, ateliere de munca protejate, case pentru sedere pe termen scurt, case de vacanta, case de inlocuire a familiei, locuinte protejate si altele) pentru promovarea si ingrijirea persoanelor cu handicap mental si polihandicap, colaborand cu institutiile guvernamentale centrale si locale specializate, cu alte organizatii  guvernamentale romanesti si straine; (...)” 

· potrivit declaratiei pe proprie raspundere a presedintelui asociatiei, d-na Cornelia Cojanu, cladirea situata in Timisoara str. Ana Ipatescu nr. 54, este utilizata in exclusivitate de asociatie pentru furnizarea cu titlu gratuit de servicii sociale pentru familiile aflate in situatie de criza in cadrul centrului  Respite- care/ Centru de criza, un serviciu social acreditat conform legii).
· prin Decizia nr.329/30.03.2012 emisa de Comisia de Acreditare a Furnizorilor de Servicii Sociale Timis, Asociatia „Societatea Romana Speranta”,  este acreditata pentru furnizarea serviciului social constand in Centru respite-care/Centrul de Criza, sediul serviciului social fiind in Timisoara, str. Ana Ipatescu nr. 54.” 
Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, str. Ana Ipatescu nr. 54, organul fiscal a procedat la efectuarea unei cercetari la fata locului, respectiv la cladirea situata in Timisoara, str. Ana Ipatescu nr. 54, in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr.285/30.05.2013.
Potrivit procesului-verbal incheiat in data de 13.02.2014, ca urmare a efectuarii cercetarii la fata locului, imobilul situat in Timisoara, str. Ana Ipatescu nr. 54, este utilizat in exclusivitate de asociatie pentru activitatile specifice acesteia,  activitati de ingrijire, de cazare, de socializare, ergoterapeutice pentru copii cu handicap mental proveniti din familii monoparentale cu mai multi copii si/sau familii defavorizate. 
Prin Hotararea Consiliului Local al Municipiului Timisoara  nr.130/27.03.2012, indicata de petenta, s-a aprobat prelungirea pe o perioada de un an a contractului de asociere, aprobat prin Hotărârea Consiliului Local al Municipiului Timişoara nr.92/30.03.2004, modificat prin Hotărârea Consiliului Local al Municipiului Timişoara  nr.211/19.06.2007, încheiat între Consiliul Local al Municipiului Timişoara  şi  Asociaţia  Societatea Română Speranţa  în vederea administrării Centrului de Tranzit pentru copiii cu handicap  mental ale căror familii se află temporar în imposibilitatea de a-şi îngriji copilul.

Precizam ca prin Hotararea Consiliului Local al Municipiului Timisoara  nr. 145/14.03.2013, s-a aprobat prelungirea   pe o perioadă de un an  a Contractului de asociere, aprobat prin Hotărârea Consiliului Local al Municipiului Timişoara nr. 92/30.03.2004, modificata prin Hotărârea Consiliului Local al Municipiului Timişoara nr. 211/19.06.2007 şi prelungită cu câte un an prin Hotărârea Consiliului Local al Municipiului Timişoara nr. 125/24.03.2009,  Hotărârea Consiliului Local al Municipiului Timişoara nr. 115/30.03.2010, Hotărârea Consiliului Local al Municipiului Timişoara nr. 113/29.03.2011şi Hotărârea Consiliului Local al Municipiului Timişoara nr. 130/27.03.2012, încheiat între Consiliul Local al Municipiului Timişoara  şi  Asociaţia  Societatea Română Speranţa  în vederea administrării  Centrului de Tranzit pentru copiii cu handicap  mental ale căror familii se află temporar în imposibilitatea de a-şi îngriji copilul. 
Aratam ca prin  Hotărarea Consiliului Local al Municipiului Timişoara nr.92/30.03.2004, modificată prin Hotărârea Consiliului Local al Municipiului Timişoara nr. 211/19.06.2007, s-a aprobat asocierea Consiliului Local al Municipiului Timişoara cu Asociaţia Societatea Română Speranţa in vederea administrării unui Centru de tranzit pentru copiii cu handicap mental ale căror familii se află temporar în imposibilitate de a-şi îngriji copilul, în următoarele condiţii:

· „Consiliul Local al Municipiului Timişoara se obligă: să asigure plata salariilor a 6 absolvenţi ai unor instituţii de învăţământ si a unui bucatar - la nivelul de salarizare asigurat angajaţiilor serviciilor similare ale Primăriei pe posturi de pedagog recuperator si, respectiv, bucatar - angajaţi de asociaţie pentru acordarea serviciilor specifice;”
· „Asociaţia Societatea Română Speranţa se obligă: să afecteze imobilul proprietatea sa, situat în Timişoara, str. Ana Ipătescu nr. 54, Centrului de tranzit care face obiectul cooperării, clădirea rămânând în proprietatea asociaţiei; să angajeze personal calificat pentru acordarea serviciilor de care beneficiază atât familiile în cauză, cât şi copilul cu handicap; să asigure hrana necesară centrului de zi din fonduri proprii; să întocmească rapoarte semestriale despre activitatea de protecţie şi asistenţă socială oferite; să asigure asistenţa specifică tuturor familiilor cu copii cu handicap mental aflate în criză, fără discriminare, în condiţiile determinate prin contract; să menţioneze pe actele şi documentele care se referă la acest centru de tranzit faptul că el se realizează cu sprijinul Consiliului Local Timişoara”
Conform anexei la Hotararea Consiliului Local al Municipiului Timisoara  nr. 145/14.03.2013, reprezentand act aditional la contractul de asociere, aprobat prin Hotărarea Consiliului Local al Municipiului Timişoara nr.92/30.03.2004, modificat prin Hotărârea Consiliului Local al Municipiului Timişoara nr. 211/19.06.2007:

· art. 2 “Consiliul Local al Municipiului Timisoara se angajeaza sa sprijine plata salariilor si a contributiilor in functie de statul de plata la nivelul angajatilor de la data intrarii in vigoare a prezentei hotarari.”
· art. 3 “ Toate celelalte clauza ale contractului de asociere, aprobat prin Hotărarea Consiliului Local al Municipiului Timişoara nr.92/30.03.2004, modificat prin Hotărârea Consiliului Local al Municipiului Timişoara nr. 211/19.06.2007, raman neschimbate. “
Avand in vedere cele prezentate mai sus, consideram ca, cladirea situata in Timisoara str. Ana Ipatescu nr. 54 se incadreaza in dispozitiile art. 1 din anexa nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014. 

Mentionam faptul ca impozitul pe cladiri aferent anului fiscal 2014 pentru cladirea situata in Timisoara, str. Ana Ipatescu nr. 54  este in cuantum de 81.280lei.

Avand in vedere cele prezentate mai sus,  in baza prevederilor art. 250 alin. (1) pct. 19 din Legea nr.571/2003 si prevederilor anexei nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014,
PROPUNEM:

Acordarea scutirii de la plata impozitului pe cladiri aferent cladirii situate in Timisoara, str. Ana Ipatescu nr. 54, datorat bugetului local al Municipiului Timisoara pentru anul fiscal 2014, Asociatiei „Societatea Romana Speranta”, cu sediul in Timisoara, str. Fagului nr. 17, CIF 5189238. 

